Eesti kolhooside loend
Eesti kolhooside loend loetleb Eesti NSV-s asunud kolhoose. 1948. a lõpuks oli Eestis NSV 439 kolhoosi ja 103 sovhoosi. 1949. a märtsis algas Eestis küüditamine ja aktiivne kolhooside moodustamine – 1949. aasta lõpuks oli Eestis NSVs juba 3017 kolhoosi-sovhoosi. 1949. aasta lõpuks oli Virumaal 300 kolhoosi. 1950. aastal hakati kolhoose ühendama, sest kolmandikul kolhoosidel oli alla 500 ha maad, mida peeti liialt väheseks ning väideti, et see ei võimalda kolhoosnikele järjest kasvavat heaolu. Liitmiste tulemusena jäi 1950. aastal alles 1014 kolhoosi. 1951. aasta aprillis kuulus kolhoosidesse juba 92% üksikmajapidamistest ning kollektiviseerimine loeti sisuliselt lõpule viiduks. 1952. aastal oli Eesti NSV-s 917 kolhoosi. 1955. aastast alustati majanduslikult nõrgemate kolhooside liitmisega sovhooside koosseisu. Kolhooside sovhoosidega ühendamine või sovhoosideks liitmine võeti ühtlasi üldiseks riiklikuks eesmärgiks. 1956. aastal liideti sovhoosidega 48 kolhoosi 1973. aastal oli Eesti NSV-s 215 kolhoosi.